钦定古今图书集成/理学汇编/学行典/第234卷 > 周燕〈子嘉 嘉从弟畅〉
## 钦定古今图书集成/理学汇编/学行典/第234卷 > 周燕〈子嘉 嘉从弟畅〉

按《后汉书独行传》：“周嘉，字惠文，汝南安城人也。高祖
父燕，宣帝时为郡决曹掾。太守欲枉杀人，燕谏不听，
遂杀囚而黜燕。囚家守阙称冤，诏遣覆考。燕见太守
曰：‘愿谨定文书，皆著燕名。府君但言时病而已’。出谓
掾史曰：‘诸君被问，悉当以罪推燕。如有一言及于府
君，燕手剑相刃，使乃收燕系狱。屡被掠楚，辞无屈挠’。”
当下蚕室，乃叹曰：“我平王之后，正公元孙，岂可以刀
锯之馀，下见先君！”遂不食而死。燕有五子，皆至刺史、
太守。嘉仕郡为主簿。王莽末，群贼入汝阳城，嘉从太
守何敞讨贼，敞为流矢所中，郡兵奔北。贼围绕数十
重，白刃交集，嘉乃拥敞以身捍之，因呵贼曰：“卿曹皆
人隶也，为贼既逆，岂有还害其君者邪！嘉请以死赎
君命。”因仰天号泣。群贼于是两两相视曰：“此义士也。”
给其车马遣送之。后太守寇恂举为孝廉，拜尚书侍
郎。光武引见，问以遭难之事。嘉对曰：“太守被伤，命悬
寇手，臣实驽怯，不能死难。”帝曰：“此长者也。”诏嘉尚公
主，嘉称病笃，不肯当。稍迁零陵太守，视事七年，卒。零

城傍客死骸骨，凡万馀人，应时澍雨，岁乃丰稔。位至
光禄勋。